**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**DĖL LIETUVOS RESPUBLIKOS SVEIKATOS APSAUGOS MINISTRO 2020 M. SAUSIO 13 D. ĮSAKYMO NR. V-45 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO ,,SOCIALINĖS ĮTRAUKTIES DIDINIMAS IR KOVA SU SKURDU“ ĮGYVENDINIMO PRIEMONĖS NR. 08.4.2-ESFA-K-616 ,,SVEIKATOS PRIEŽIŪROS KOKYBĖS IR PRIEINAMUMO GERINIMAS TIKSLINĖMS GYVENTOJŲ GRUPĖMS ĮGYVENDINANT INOVATYVIUS IR EFEKTYVIUS SVEIKATOS PRIEŽIŪROS MODELIUS“ PROJEKTŲ FINANSAVIMO SĄLYGŲ APRAŠO NR. 1 PATVIRTINIMO“ PAKEITIMO**

2021 m. d. Nr. V-

Vilnius

P a k e i č i u 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.2-ESFA-K-616 „Sveikatos priežiūros kokybės ir prieinamumo gerinimas tikslinėms gyventojų grupėms įgyvendinant inovatyvius ir efektyvius sveikatos priežiūros modelius“ projektų finansavimo sąlygų aprašą Nr. 1, patvirtintą Lietuvos Respublikos sveikatos apsaugos ministro 2020 m. sausio 13 d. įsakymu Nr. V-45 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.2-ESFA-K-616 „Sveikatos priežiūros kokybės ir prieinamumo gerinimas tikslinėms gyventojų grupėms įgyvendinant inovatyvius ir efektyvius sveikatos priežiūros modelius“ projektų finansavimo sąlygų aprašo Nr. 1 patvirtinimo“:

1. Pakeičiu 48.8.3 papunktį ir jį išdėstau taip:

„40. Pagal Aprašą tinkamų arba netinkamų finansuoti išlaidų kategorijos yra šios:

|  |  |  |
| --- | --- | --- |
| **Išlaidų kategorijos Nr.** | **Išlaidų kategorijos pavadinimas** | **Reikalavimai ir paaiškinimai** |
| 1. | Žemė | Netinkama finansuoti. |
| 2. | Nekilnojamasis turtas | Netinkama finansuoti. |
| 3. | Statyba, rekonstravimas, remontas ir kiti darbai | Netinkama finansuoti. |
| 4. | Įranga, įrenginiai ir kitas turtas | Tinkama finansuoti.  4.1. Projekto veiklai vykdyti reikalingi prietaisai, skirti pacientų sveikatos būklei ambulatoriškai ir nuotoliniu būdu stebėti ir vertinti (nešiojamasis kompiuteris, planšetinis kompiuteris ir kt.).  Projekto veiklai vykdyti reikalingos įsigyti, adaptuoti ir įdiegti mobiliajame telefone ir planšetiniame kompiuteryje programėlės, įgalinančios stebėti pacientų sveikatos būklę ir pateikti rekomendacijas. Šios išlaidos tinkamos finansuoti tik tokiu atveju, jei projekte numatyta vykdyti Aprašo 2 priede nurodytą 14 komponentę (Technologijų, leidžiančių pacientams nuotoliniu būdu pateikti savo sveikatos duomenis / informaciją sveikatos priežiūros specialistams, naudojimas). Jeigu įsigyjama jau sukurta programėlė, ji privalo būti adaptyvi (privalo veikti *Android*, *Apple* ir *Windows* įrenginiuose: planšetėse, kompiuteriuose bei mobiliuose telefonuose).  4.3. Išlaidų suma ilgalaikiam materialiajam ar nematerialiajam turtui įsigyti, išskyrus (atėmus) šioms išlaidoms tenkantį pirkimo ir (arba) importo pridėtinės vertės mokestį (toliau – PVM) ir išlaidas, kurios apmokamos supaprastintai pagal iš anksto nustatytus dydžius (fiksuotuosius įkainius, fiksuotąsias sumas arba fiksuotąsias normas), negali sudaryti daugiau kaip 300 000 Eur (trys šimtai tūkstančių eurų) nuo tiesioginių projekto išlaidų. Ši suma nustatoma atliekant projekto tinkamumo finansuoti vertinimą arba keičiant projekto sutartį. |
| 5. | Projekto vykdymas | Tinkama finansuoti.  Vykdant Aprašo 9 punkte nurodytą remiamą veiklą tinkamos yra šios išlaidos:  5.1. Projekto veiklai vykdyti reikalingos medicininės priemonės (prietaisai), skirtos pacientų sveikatos būklei ambulatoriškai ir nuotoliniu būdu stebėti ir vertinti (pvz.: prietaisas kraujo spaudimui matuoti, prietaisas gliukozės kiekiui kraujyje matuoti, prietaisas kraujo įsisotinimui deguonimi matuoti, žingsniamatis ir kt.);  5.2. Projekto veikloms vykdyti (vykdančiojo personalo komandiruotės, dalyvių kelionės ir komandiruotės) reikalingos transporto (toliau – transportas) Lietuvoje išlaidos apmokamos taikant Kuro ir viešojo transporto išlaidų fiksuotųjų įkainių nustatymo tyrimo ataskaitą;  5.3. Patirtos vykdančiojo personalo darbo užmokesčio už kasmetines atostogas ir (ar) kompensacijos už nepanaudotas kasmetines atostogas išmokos bei papildomų poilsio dienų išmokos apmokamos taikant Kasmetinių atostogų ir papildomų poilsio dienų išmokų fiksuotųjų normų nustatymo tyrimo ataskaitą. **Fiksuotoji norma taikoma tik tais atvejais, kai projekto vykdančiojo personalo darbo užmokesčio išlaidos apmokamos pagal faktiškai patirtas išlaidas**;  5.4. Projekto veikloms vykdyti reikalingos renginio organizavimo išlaidos apmokamos taikant Renginio organizavimo fiksuotojo įkainio nustatymo tyrimo ataskaitą;  5.5. Projekto veikloms vykdyti reikalingos apgyvendinimo Lietuvoje išlaidos apmokamos taikant Apgyvendinimo Lietuvoje išlaidų fiksuotųjų įkainių nustatymo tyrimo ataskaitą;  5.6. Viešojo valdymo institucijų projektų dalyvių darbo užmokesčio išlaidos apskaičiuojamos taikant Viešojo valdymo institucijų projektų dalyvių darbo užmokesčio fiksuotųjų įkainių nustatymo tyrimo ataskaitą;  5.7. Projekto veikloms vykdyti reikalingos privačių juridinių asmenų projektų dalyvių darbo užmokesčio išlaidos apskaičiuojamos taikant Privačių juridinių asmenų projektų dalyvių darbo užmokesčio fiksuotųjų įkainių nustatymo tyrimo ataskaitą;  5.8. Projekto veikloms vykdyti reikalingos projektą vykdančių darbuotojų darbo užmokesčio išlaidos apmokamos taikant Valandinio projekto vykdančiojo personalo fiksuotojo įkainio nustatymo, naudojant 1 720 valandų standartinį metinį darbo laiką, metodiką **(toliau – Metodika)**. Atsižvelgiant į tai, kad į įkainį, apskaičiuotą pagal metodiką, įeina kasmetinės atostogos, kitų teisės aktais numatytų laisvų dienų laikas, 5.3 papunktyje numatytas tyrimas papildomai netaikomas apskaičiuojant darbo užmokesčio išlaidas. **Tais atvejais, kai valandinis projekto vykdančiojo personalo fiksuotasis įkainis negali būti nustatytas vadovaujantis Metodika, darbo užmokesčio išlaidos apmokamos pagal faktiškai patirtas išlaidas**;  5.9. Projekto veikloms vykdyti reikalingos dirbančiųjų mokymo išlaidos apskaičiuojamos taikant Dirbančiųjų mokymo valandos fiksuotąjį įkainį, patvirtintą 2018 m. gruodžio 19 d. Europos Komisijos deleguotuoju reglamentu (ES) Nr. 2019/379, kuriuo iš dalies keičiamas Europos Komisijos deleguotasis reglamentas (ES) Nr. 2015/2195 (XIV priedas);  5.10. Kitos projekto įgyvendinimui reikalingos išlaidos.  Projekto veiklose dalyvaujančių asmenų darbo užmokesčio, apskaičiuoto ir išmokėto už darbo laiką, kurio metu darbuotojai dalyvavo projekto veiklose, ir susijusių darbdavio įsipareigojimų išlaidos, išskyrus tų projekto veiklose dalyvaujančių asmenų, kurie gauna darbo užmokestį ar jo dalį iš ES struktūrinės, kitos ES finansinės paramos ar tarptautinės finansinės paramos, darbo užmokesčio išlaidas, yra tinkamos tik kaip projekto vykdytojo ir (ar) partnerio (-ių) nuosavas įnašas.  Paraiškos parengimo išlaidos yra netinkamos finansuoti.  Šiame punkte nurodytos ataskaitos skelbiamos ES struktūrinių fondų interneto svetainėje: http://www.esinvesticijos.lt/lt/dokumentai/supaprastinto-islaidu-apmokejimo-tyrimai |
| 6. | Informavimas apie projektą | Tinkamomis finansuoti yra tik privalomos informavimo apie projektą priemonės pagal Projekto taisyklių 450.1, 450.2, 450.6 papunkčius. Viešinimo išlaidos negali viršyti 500 Eur. |
| 7. | Netiesioginės išlaidos ir kitos išlaidos pagal fiksuotąją projekto išlaidų normą | Tinkama finansuoti.  Vykdant Aprašo 9 punkte nurodytą remiamą veiklą, netiesioginėms projekto išlaidoms apmokėti taikoma fiksuotoji projekto išlaidų norma apskaičiuojama pagal Projektų taisyklių 10 priedą. |

*Pastaba. Paraiškos formos projekto biudžeto lentelė pildoma vadovaujantis Projekto biudžeto formos pildymo instrukcija, pateikta Rekomendacijose dėl projektų išlaidų atitikties Europos Sąjungos struktūrinių fondų reikalavimams.*“

Sveikatos apsaugos ministras